Vi havde nogle dejlige dage i Washington. Vi kom i bil og det var nemt at finde lejligheden uden at vi skulle ind og køre i for tæt trafik i centrum. Lejligheden ligger i et dejligt område, hvor der kun er 2 minutters gang til indkøbsmuligheder og få minutter til mange fine restauranter og barer. Vi valgte også at gå til centrum og det tog blot 45 minutter til Det Hvide Hus.
Vi ankom sidst på dagen og kunne nemt komme ind i lejligheden, da vi på forhånd havde fået en kode fra Grace. Værtsparret var meget venlige og kom hellere end gerne med gode råd til alt fra lejligheden til oplevelser i byen. Alt i alt havde vi en utrolig positiv oplevelse og vi kan varmt anbefale lejligheden, området og værtsparret til alle andre.